**SUTARTIES SPECIALIOJI DALIS**

**Pirkėjas** – „Lietuvos energijos gamyba“, AB, atstovaujama Teisės skyriaus vadovės Rūtos Juknevičienės, pavaduojančios Finansų ir teisės departamento direktorę Eglę Čiužaitę, veikiančios pagal 2014 m. gruodžio 19 d. generalinio direktoriaus įsakymą Nr. 237.1 A ir Gamybos departamento direktoriaus Dariaus Kucino, kartu veikiančių pagal 2014 m. spalio 10 d. generalinio direktoriaus įsakymą NR IS – 69,

**Tiekėjas** – Uždaroji akcinė bendrovė "ISKADA", atstovaujama Generalinio direktoriaus Bronislav Baniukevič, veikiančio pagal bendrovės įstatus.

1. **SUTARTIES OBJEKTAS (Sutarties BD 4 dalis)**
   1. Tiekėjas įsipareigoja Sutartyje numatytomis sąlygomis perduoti Sunkiosios klasės gaisrų gesinimo ir gelbėjimo automobilį su dviguba kabina (toliau – Prekės) Pirkėjui nuosavybės teise, o Pirkėjas įsipareigoja priimti Prekes ir sumokėti už jas Tiekėjui Sutartyje nurodytomis sąlygomis ir terminais*.*
2. **PREKIŲ APIMTIS IR KAINA (Sutarties BD 5 dalis)**
   1. Pagal šią Sutartį Pirkėjui tiekiamos Prekės, aprašytos Techninėje specifikacijoje.
   2. Prekių kiekis – 1 vnt.
   3. Bendra Prekių kaina sudaro 1.032.130,00 Lt (vienas milijonas trisdešimt du tūkstančiai vienas šimtas trisdešimt litų 00 ct), įskaitant PVM. Bendrą Sutarties kainą sudaro:
      1. Prekių kaina – 853.000,00 Lt (aštuoni šimtai penkiasdešimt trys tūkstančiai litų 00 ct), neįskaitant PVM;
      2. Pridėtinės vertės mokestis (PVM) 21 % – 179.130,00 Lt (vienas šimtas septyniasdešimt devyni tūkstančiai vienas šimtas trisdešimt litų 00 ct) Lt.
   4. Vadovaujantis Viešųjų pirkimų tarnybos direktoriaus patvirtinta Viešojo pirkimo – pardavimo sutarčių kainos ir kainodaros taisyklių nustatymo metodika, taikomas kainos apskaičiavimo būdas – fiksuota kaina*.*
3. **PREKIŲ KOKYBĖ (Sutarties BD 6 dalis)**
   1. Prekės ir Prekių kokybė turi atitikti šios Sutarties reikalavimus, pridedamą Techninę specifikaciją, teisės aktų reikalavimus ar kitus dokumentus, kurie numato kokybės reikalavimus Prekėms.
   2. Prekėms nustatomas Tiekėjo arba Prekių gamintojo taikomas (nustatomas ilgesnis taikomas terminas) garantijos terminas, tačiau bet kokiu atveju ne trumpesnis kaip 24 mėnesių garantijos terminas, skaičiuojamas nuo Prekių perdavimo-priėmimo akto pasirašymo dienos.
   3. Garantinio laikotarpio metu pastebėtiems trūkumams šalinti nustatomas 60 kalendorinių dienų terminas.
   4. Tiekėjas įsipareigoja garantinio aptarnavimo laikotarpiu, per 1 mėnesį nuo Prekių pateikimo remontui dienos, suremontuoti Prekes, pašalinti eksploatavimo metu atsiradusius defektus, atsiradusius ne dėl Pirkėjo kaltės. Esant ilgesniam nei 1 mėnesio Prekių remonto laikotarpiui, Tiekėjas įsipareigoja remonto laikotarpiu pateikti Pirkėjui ne prastesnių charakteristikų, analogiškas Prekes laikinam naudojimui, kol bus suremontuotos Prekės, tuo atveju, jei Prekės remontuojamos ilgiau nei 1 mėnesį. Tokio remonto laikotarpiu Tiekėjas pateikia Pirkėjui ne prastesnių charakteristikų, analogiškas Prekes laikinam naudojimui, Pirkėjui nepateikus prekės Tiekėjas moka 1000 litų dydžio baudą už kiekvieną uždelstą dieną ir atlygina visus Pirkėjo patirtus nuostolius.
   5. Prekių trūkumais laikomi neatitikimai Techninės specifikacijos reikalavimams, teisės aktams ar kitiems dokumentams reglamentuojantiems Prekių kokybę ir (ar) tiekimą.
   6. Už nustatytų Prekių trūkumų nepašalinimą per Sutarties SD 3.3 punkte nustatytą terminą ar kitų sutartinių įsipareigojimų nevykdymą ar netinkamą vykdymą Tiekėjas, Pirkėjui pareikalavus, moka0,05 procentų Prekių kainos dydžio delspinigius už kiekvieną uždelstą dieną (tačiau bet kokiu atveju ne mažiau kaip 500 Lt už visą vėlavimo laikotarpį).

3.7. Maksimali delspinigių ir (ar) baudų suma, Tiekėjo mokėtina pagal šią Sutartį, negali viršyti 15 % bendros Prekių kainos.

3.8. Pristačius Prekes Pirkėjas įvertina pristatytas Prekes, kartu su Prekėmis pateiktą dokumentaciją ir tuo atveju, jei Prekės atitinka šios Sutarties, pridedamą Techninę specifikaciją ir kitus šios Sutarties 3.1 punkte nurodytų dokumentų reikalavimus, pasirašomas Prekių perdavimo – priėmimo aktas. Esant Pirkėjo abejonėms dėl Prekių kokybės perdavimo - priėmimo metu, Šalys gali skirti ekspertizę. Ekspertizės išlaidas apmoka neteisioji šalis.

1. **PREKIŲ PRISTATYMO TERMINAI IR PERDAVIMO - PRIĖMIMO TVARKA (Sutarties BD 9 dalis)**
   1. Tiekėjas įsipareigoja Prekes pristatyti per Sutarties SD 4.8 punkte nurodytą ir su Pirkėju suderintą Automobilio gamybos darbų grafiką, bet ne ilgesnį kaip Techninės specifikacijos 5.3 punkte nustatytą terminą.
   2. Prekių pristatymo vieta nurodyta Techninės specifikacijos 4 dalyje.
   3. Ant pristatytų Prekių pakuotės turi būti nurodomi Pirkėjo kontaktinio asmens, atsakingo už Sutarties vykdymą, duomenys (Sutarties SD 8.1 punktas).
   4. Tiekėjas įsipareigoja užtikrinti Prekių registravimą Pirkėjo nurodytu vardu pagal nustatytą kelių transporto priemonių registravimo tvarką.
   5. Tiekėjas turi užtikrinti ir leisti Pirkėjo atstovams atlikti bet kokiu metu Prekių gamybos ir (ar) surinkimo patikrinimus bei dalyvavimą galutiniuose gamykliniuose bandymuose.
   6. Tiekėjas turi apmokyti ne mažiau kaip 20 Elektrėnų priešgaisrinės gelbėjimo tarnybos, kurioje bus eksploatuojamos Prekės, darbuotojų dirbti su Prekėmis ir komplektuojama įranga.
   7. Kartu su Prekėmis Tiekėjas įsipareigoja pateikti šiuos dokumentus:
      1. Galiojantį transporto priemonės atitikties įvertinimą vadovaujantis Lietuvos Respublikos susisiekimo ministro 2009 m. balandžio 28 d. įsakymu Nr. 3-169 „Dėl Motorinių transporto priemonių, priekabų ir šių transporto priemonių sudedamųjų dalių atitikties įvertinimo atlikimo taisyklių patvirtinimo“ (aktuali redakcija);
      2. Atitikimą privalomiesiems saugos reikalavimams nustatytus patvirtinimo dokumentus.
      3. Europos sąjungos notifikuotos įstaigos atliktų standartų atitikties įvertinimo procedūrų lygiavertiškumą įrodantį dokumentą.
      4. Automobilio bei komplektuojamos įrangos naudojimo ir priežiūros instrukcijas lietuvių kalba 2 egzempliorius (turi būti pridedamas ir pateikiamų instrukcijų elektroninis variantas).

4.8. Tiekėjas įsipareigoja ne vėliau kaip per 15 dienų, nuo Sutarties SD 6.1 punkte nurodyto taikymo pateikti su Pirkėju suderintą Automobilio gamybos darbų grafiką*.*

4.9. Už vėlavimą pristatyti Prekes per Sutarties SD 4.1 nustatytą terminą Tiekėjas, Pirkėjui pareikalavus, moka Pirkėjui 0,05 procentų Prekių kainos dydžio delspinigius už kiekvieną uždelstą dieną (tačiau bet kokiu atveju ne mažiau kaip 1000 Lt už visą vėlavimo laikotarpį).

1. **MOKĖJIMAI, PINIGINĖS PRIEVOLĖS IR SULAIKYMAI (Sutarties BD 11 dalis)**
   1. Pirkėjas sumoka Tiekėjui už faktiškai pristatytas kokybiškas Prekes per 60 (šešiasdešimt) kalendorinių dienų nuo Prekių perdavimo – priėmimo akto pasirašymo dienos ir PVM sąskaitos faktūros ar kito tipo priklausančios išrašyti sąskaitos gavimo dienos.
   2. Visi atsiskaitymai pagal šią Sutartį atliekami litais arba kita nacionaline valiuta (atsiskaitoma atsiskaitymo metu galiojančia nacionaline valiuta)
2. **SUTARTIES TAIKYMAS IR GALIOJIMAS (Sutarties BD 2.1 punktas)**
   1. Ši Sutartis taikoma nuo 2014-12-29 ir galioja iki visiško Šalių įsipareigojimų pagal šią Sutartį įvykdymo, tačiau ne ilgiau kaip 36 mėnesius.
3. **PRANEŠIMAI (Sutarties BD 18.5 punktas)**
4. **KONTAKTINIAI ASMENYS (Sutarties BD 18.6 punktas)**
5. **ŠALIŲ REKVIZITAI**

|  |  |
| --- | --- |
| **Tiekėjas**  Uždaroji akcinė bendrovė "ISKADA"  Lentvario g. 3, 02241 Vilnius  Įmonės kodas: 226077340  Generalinis direktorius  Bronislav Baniukevič  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  (A.V.) | **Pirkėjas**  „Lietuvos energijos gamyba“, AB  Adresas korespondencijai:  A. Juozapavičiaus g. 13, 09311 Vilnius  Registruotos buveinės adresas:  Elektrinės g. 21, LT-26108, Elektrėnai  Įmonės kodas: 302648707  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  (A.V.)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas) |